als_Latn dik_Latn sag_Latn
aSport – Java e 19-të e Superiores u luajt në dy ditë, të shtunën dhe të dielën, ndërsa spikaste kryesfida Tirana-Flamurtari, e fituar me përmbysje dhe me bollëk golash nga vlonjatët 6-3. Ndërkohë që Teuta ka “pickuar” krutanët, duke iu falur atij goli të vetëm të Jakupit, nxjerrë në dritë me fillimin e pjesës së dytë. Bregdetarët e Durrësit kanë ruajtur vendin e dytë dhe distancën prej 2 pikësh më shumë se bregdetarët e Vlorës, që kësaj here treguan potencial të madh, ndoshta duke shfrytëzuar edhe një moment problematik të bardhebluve.
Me këto dy sfida është ngritur edhe sipari i kësaj jave, për të vijuar 24 orë më pas me pesë të tjera, tri të fituara nga vendaset dhe dy nga udhëtueset. Nuk ka të ndalur Skënderbeu, që me 6 mungesa ka arritur të triumfojë edhe në fushën e vështirë të Peqinit, pas pasur asnjë pikë mëshire për bardhekaltrit, që vijojnë “rënien e lirë” drejt një kategorie më poshtë, ndërkohë që kuqeblutë e Bushatit e ndalin hapin në Lac. Bardhezinjtë rikthehen te fitorja, duke shënuar dy herë në portën e shkodranëve, të cilët menduan se mund të evitonin disfatën në dhjetë minutat e fundit të lojës, kur gjetën golin e nderit, por jo më shumë.
Besa mundi një rival në luftën për mbijetesë, sikurse është Luftëtari, duke i shtuar shanset për të mos u rikthyer andej nga erdhi një sezon më parë, kurse bluzinjtë mbeten në zonën e rrezikut. “Shuplakë” për beratasit kanë dhënë kuksianët e Cungut, duke konfirmuar potencialin e madh që kanë, pavarësisht se janë debutues në Superiore. Derbi i fqinëve mes Bylisit dhe Apolonisë ka folur për mallakastriotët, që kanë realizuar një tripletë në portën fierake, duke i fundosur këta të fundit. Kësisoji, hap pas hapi beteja sa vjen e bëhet me antagoniste në të dyja kahjet e renditjes, për zonën e kreut, që të shpie në Evropë, ashtu edhe për t’iu larguar katër vendeve të fundit, që “përkthehen” në rënien një kategori më poshtë.
Duket se i “qëruar” (edhe pse jo matematikisht) është verdikti i titullit kampion, që për vitin e tretë radhazi ndoshta e ka marrë rrugën drejt Korçës, ndërsa janë në “luftë” me njëra-tjetrën për vendin e dytë Teuta, Flamurtari, Tirana, Kukësi dhe Vllaznia. Nga këto të fundit ka edhe një mundësi europiane vetëm skuadra verilindore përmes Kupës së Shqipërisë, sepse është në gjysmëfinale të saj, ndërsa të tjerat i kanë varur shpresat te kampionati.
Besa – Luftëtari 2-0 (Sefa 65′, Dita 90+2′)
Shkumbini – Skënderbeu 0-1 (Caushaj 5′)
Tomori – Kukësi 2-5 ( Xhejms 45+1′, Muzhai 84′ / Allmuca 4′, 24′ (pen), Progni 44′, Biskup 82′, Inzaghi 86′)
Laçi – Vllaznia 2-1 ( Emurllai 36′, Shazivari 79′ / Gjini 85′)
Bylis – Apolonia 3-0 (Adebayo 25′, Izucuku 60′, Xhafa 84′)
/panorama/
You must be logged in to post a comment Login
als_Latn als_Latn als_Latn als_Latn als_Latn nld_Latn gla_Latn gla_Latn gla_Latn vec_Latn eng_Latn